मनीषा कोइराला की सबसे खास बात ये है कि भाई-भतीजावाद वाले बॉलीवुड में उन्होंने बिना किसी गॉडफादर के अपनी पहचान बनाई। उनकी गिनती अपने समय की टॉप अभिनेत्रियों में होती थी। उन्होंने ‘अ लव स्टोरी’, ‘अकेले हम अकेले तुम’, ‘अग्नि साक्षी’, ‘गुप्त’, ‘दिल से’, ‘लज्जा’ और ‘मन’ जैसी फिल्मों में काम किया। मगर अफसोस कि वह अपनी सफलता को बरकरार न रख पाईं। चंद फ्लॉप फिल्में करने के बाद वो तनाव में चली गईं। हालात को ठीक से संभाल न पाने की वजह से वह तनाव में नशे की आदी हो गईं। धीरे-धीरे उनका फिल्म करियर खत्म होता गया, साथ ही उनकी सेहत भी।